CELEX: 32022D0457
Language: et
Date: 2022-03-09 00:00:00
Title: Euroopa Parlamendi ja nõukogu otsus (EL) 2022/457, 9. märts 2022, Globaliseerumisega Kohanemise Euroopa Fondi kasutuselevõtmise kohta (EGF/2022/000 TA 2022 – tehniline abi komisjoni algatusel)

22.3.2022   
               
               
                  ET
               
               
                  Euroopa Liidu Teataja
               
               
                  L 93/142
               
            
         EUROOPA PARLAMENDI JA NÕUKOGU OTSUS (EL) 2022/457,
         9. märts 2022,
         Globaliseerumisega Kohanemise Euroopa Fondi kasutuselevõtmise kohta (EGF/2022/000 TA 2022 – tehniline abi komisjoni algatusel)
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 28. aprilli 2021. aasta määrust (EL) 2021/691, millega luuakse Globaliseerumisega Kohanemise Euroopa Fond (EGF) koondatud töötajate toetuseks ja tunnistatakse kehtetuks määrus (EL) nr 1309/2013, (1) eriti selle artikli 15 lõiget 1,
         võttes arvesse 16. detsembri 2020. aasta institutsioonidevahelist kokkulepet Euroopa Parlamendi, Euroopa Liidu Nõukogu ja Euroopa Komisjoni vahel, mis käsitleb eelarvedistsipliini, eelarvealast koostööd ning usaldusväärset finantsjuhtimist, samuti uusi omavahendeid, sealhulgas uute omavahendite kasutuselevõtmise suunas liikumise tegevuskava, (2) eriti selle punkti 9,
         võttes arvesse Euroopa Komisjoni ettepanekut,
         ning arvestades järgmist:
         
                     (1)
                  
                  
                     Koondatud töötajate toetuseks loodud Globaliseerumisega Kohanemise Euroopa Fondi (EGF) eesmärgid on näidata üles solidaarsust ning edendada inimväärset ja kestlikku tööhõivet liidus, toetades suurte restruktureerimiste käigus koondatud töötajaid ja tegevuse lõpetanud füüsilisest isikust ettevõtjaid ning toetades neid võimalikult kiiresti inimväärsele ja kestlikule tööle naasmisel.
                  
               
                     (2)
                  
                  
                     Nõukogu määruse (EL, Euratom) 2020/2093 (3) artikli 8 kohaselt ei tohi EGFist antav toetus ületada iga-aastast maksimumsummat, milleks on 186 000 000 eurot (2018. aasta hindades).
                  
               
                     (3)
                  
                  
                     Määruse (EL) 2021/691 kohaselt võib komisjoni algatusel kasutada tehnilise abi rahastamiseks kuni 0,5 % EGFi iga-aastasest ülemmäärast.
                  
               
                     (4)
                  
                  
                     Seega tuleks komisjoni algatusel antava 290 000 euro suuruse tehnilise abi rahastamiseks võtta kasutusele EGFi vahendid.
                  
               
                     (5)
                  
                  
                     Selleks et EGFi vahendeid saaks võimalikult kiiresti kasutusele võtta, tuleks käesolevat otsust kohaldada alates selle vastuvõtmise kuupäevast.
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu 2022. aasta üldeelarvest võetakse koondatud töötajate toetuseks loodud Globaliseerumisega Kohanemise Euroopa Fondi raames kulukohustuste ja maksete assigneeringutena kasutusele 290 000 eurot.
         
         
            Artikkel 2
            Käesolev otsus jõustub Euroopa Liidu Teatajas avaldamise päeval. Seda kohaldatakse alates 9. märtsist 2022.
         
         
            Strasbourg, 9. märts 2022
            
               
                  Euroopa Parlamendi nimel
               
               
                  president
               
               R. METSOLA
            
            
               
                  Nõukogu nimel
               
               
                  eesistuja
               
               B. KLINKERT
            
         
         
            (1)  ELT L 153, 3.5.2021, lk 48.
         
            (2)  ELT L 433 I, 22.12.2020, lk 28.
         
            (3)  Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433 I, 22.12.2020, lk 11).